# 2022 m. spalio mėn. Lietuvoje bulvių ir daržovių šviežiam vartojimui ir perdirbimui supirkta daugiau

**Bulvių,** skirtų šviežias vartoti, iš Lietuvos augintojų didmeninės, mažmeninės prekybos ir kitose įmonėse 2022 m. spalio mėn., palyginti su 2021 m. atitinkamu laikotarpiu, supirkta 20,06 proc. daugiau, t. y. 5 162,812 t. Perdirbti skirtų bulvių supirkta 2,76 proc. daugiau – 734,296 t.

**Daržovių,** skirtų vartoti šviežias, 2022 m. spalio mėn., palyginti su 2021 m. spalio mėn., supirkta 5,87 proc. daugiau, t. y. 5 140,646 t. **Česnakų** supirkimas padidėjo 3,1 karto (iki 34,119 t), **burokėlių** – 30,44 proc. (iki 327,066 t), **morkų**– 23,83 proc. (iki 1 101,309 t), **moliūgų –** 20,95 proc. (iki 306,444 t), **svogūnų –** 15,60 proc. (iki 999,598 t), **raudongūžių kopūstų** – 10,17 proc. (iki 14,643 t), **lapinių petražolių** **–** 9,46 proc. (iki 1,886 t), **agurkų** – 1,00 proc. (iki 369,991 t). Tačiau **pomidorų** supirkimas sumažėjo 23,57 proc. (iki 336,023 t), **salierų gumbų –** 12,74 proc. (iki 11,892 t), **lapkotinių salierų –** 10,50 proc. (iki 32,315 t), **salotų** – 8,77 proc. (iki 73,015 t), **porų –** 6,70 proc. (iki 42,812 t), **baltagūžių kopūstų** – 5,56 proc. (iki 1 401,943 t), **svogūnų laiškų** – 0,54 proc. (iki 19,461 t).

**Pievagrybių**, skirtų vartoti šviežius, 2022 m. spalio mėn., palyginti su 2021 m. atitinkamu laikotarpiu, supirkta 9,62 proc. daugiau (190,444 t).

**Obuolių** supirkimas šiemet buvo 2,13 karto mažesnis ir sudarė 251,128 t. Šiemet gyventojų soduose obuolių derlius buvo geras. Rudenį gyventojai dar turi pakankamai obuolių patys ir nereikia jų pirkti prekybos centruose, todėl obuolių supirkimas ir buvo toks mažas.

Perdirbimo įmonėse 2022 m. spalio mėn., palyginti su 2021 m. spalio mėn., **daržovių** supirkimas padidėjo 0,06 proc. (iki 3 364,328 t). **Baltagūžių kopūstų** supirkimas padidėjo 25,02 proc. (iki 47,685 t), **burokėlių** – 0,80 proc. (iki 3 141,391 t). **Svogūnų** buvo supirkta 28,22 proc. mažiau (70,702 t), **morkų** – 1,18 proc. mažiau (103,730 t), **kitų daržovių** – 5,39 karto mažiau (0,820 t).

**Obuolių** perdirbimui šiemet buvo supirkta 2 kartus daugiau (8 344,556 t).

Šaltinis: ŽŪIKVC (LŽŪMPRIS)